E monate, e molemo, e theko e tlaase. Kaofela ka tee ea hibiscus 13 Boammaaruri jwa mafoko ano bo bonwa mo pegong ya ditiragalo tse di mo bukeng ya Ditiro. Morago ga go tshololwa ga moya o o boitshepo ka Pentekosete ya 33 C.E., barutwa botlhe, banna le basadi, ba ne ba bolela ditiro tse di gakgamatsang tsa Modimo phatlalatsa. Morago ga pogiso e e neng ya latela fa Setefane a sena go bolawa, Bakeresete botlhe ba ba neng ba gasame ba ne ba anamisetsa dikgang tse di molemo kwa mafelong a a kwa kgakala. Dingwaga di ka nna 28 moragonyana, Paulo o ne a kwalela Bakeresete botlhe ba Bahebera, e seng fela setlhotswana se se rileng sa baruti, fa a ne a re: “A ka metlha re isetseng Modimo setlhabelo ka ene sa pako, ke gore, leungo la dipounama tse di bolelang leina la gagwe phatlalatsa.” (Bahebera 13:15) Paulo o ile a bua jaana fa a tlhalosa tsela e ene ka boene a neng a leba tiro ya go rera ka yone: “Jaanong, fa ke bolela dikgang tse di molemo, ga se lebaka la gore ke ipelafatse, gonne ke patelesega go dira jalo. Tota, a bo go latlhega nna fa e le gore ga ke a bolela dikgang tse di molemo!” (1 Bakorintha 9:16) Ga go pelaelo gore, Bakeresete botlhe ba ba ikanyegang ba lekgolo la ntlha la dingwaga ba ne ba ikutlwa ka tsela eo.